திசைச்சொல்
[[மொழியியல்]], சொற்களைப் பெயர் என்றும் வினை என்றும் பாகுபடுத்திக்கொள்ளும். தமிழ்மொழியில் இவற்றுடன் [[இடைச்சொல்]], [[உரிச்சொல்]] என்னும் பாகுபாடுகளும் உண்டு. செய்யுள் ஈட்டிக்கொள்ளும் சொற்கள் என்று தொல்காப்பியம் சொற்களை வேறு வகையிலும் பாகுபடுத்திப் பார்க்கிறது. அவை [[இயற்சொல்]], [[திரிசொல்]], '''திசைச்சொல்''', [[வடசொல்]] என்பன. இந்தப் பாகுபாடு பெயர்ச்சொற்களுக்கு மட்டுமே உரியது. வினைச்சொற்களுக்கு இந்தப் பாகுபாடு இல்லை. &lt;ref&gt;தொல்காப்பியம் எச்சவியல் நூற்பா 1 முதல் 7&lt;/ref&gt;  &lt;ref&gt;நன்னூல் நூற்பா 270 முதல் 274&lt;/ref&gt;
 
 ==தொகுப்பு விளக்கம்==
 # [[இயற்சொல்]] - தமிழ்நாட்டில் இயல்பாக வழங்கும் சொல் இயற்சொல்
 # [[திரிசொல்]] - தமிழ்நாட்டில் இயல்பாக வழங்கும் சொல் சேரி வழக்கில் கொச்சைப்படுதல் உண்டு. அவற்றைச் செய்யுட்கு உரியனவாகத் திரித்துக்கொள்ளும் சொல் திரிசொல். 
 # [[திசைச்சொல்]] - தமிழ்நாட்டின் அடையும் புடையும் கிடந்த திசைநாட்டார் வழங்கும் சொல் திசைச்சொல். 
 # [[வடசொல்]] - ஆரிய மொழியில் வழங்கும் சொல் வடசொல்.
 
 ===செந்தமிழ் சேர்ந்த 12 நிலம் &lt;ref&gt;
 செந்தமிழ் சேர்ந்த பன்னிரு நிலத்தும்&lt;br /&gt;
 தம் குறிப்பினவே திசைச்சொல் கிளவி ([[தொல்காப்பியம்]], பொருளதிகாரம் 400)&lt;/ref&gt; ===
 
 [[இளம்பூரணர்]] [[செந்தமிழ் நிலம்|செந்தமிழ் நிலத்துக்கு]] எல்லை கூறும்போது, [[வையை ஆறு|வையை ஆற்றுக்கு]] வடக்கு, [[மருத ஆறு|மருத ஆற்றுக்குத்]] தெற்கு, [[கருவூர்|கருவூருக்குக்]] கிழக்கு, [[மருவூர்|மருவூருக்கு]] மேற்கு என வகுத்துக்கொண்டார். இதன் வழி இவர் காட்டும் 12 நிலங்களும் திசைச்சொற்களும் &lt;ref&gt;தொல்காப்பியம், நன்னூல் உரையாசிரியர்கள் பலரது காட்டுகளிலிருந்து தொகுக்கப்பட்டவை&lt;/ref&gt; 
 
 # பொங்கர் (பொதுங்கர்) நாடு
 # [[ஒளி நாடு]]
 # [[தென்பாண்டி நாடு]] – [[ஆ]], [[எருமை]] என்பனவற்றைப் பெற்றம் என்பர், தம்மாமி என்பதனைத் தந்துவை என்பர். சோற்றினைச் சொன்றி என்பர்.
 # [[குட்டநாடு]] - தாயைத் தள்ளை என்பர்
 # [[குடநாடு]] – தந்தையை அச்சன் என்பர்
 # [[பன்றிநாடு]] – வயலைச் செய் என்பர்.
 # [[கற்கா நாடு]] – வஞ்சரைக் கையர் என்பர்
 # [[சீத நாடு]] – ஏடா (தோழன்) என்பதனை எலுவ என்பர். 
 # [[பூழி நாடு]] – நாயை ஞமலி என்பர்
 # [[மலையமான் நாடு]] - தோழியை இகுளை என்பர். 
 # [[அருவாள் நாடு]] – செய்யை (நிலத்தை)ச் செறு என்பர். சிறுகுளத்தைப் பாழி, என்றும், கேணி என்றும் கூறுவர்.
 # [[அருவா வடதலை நாடு]] – குறுணியை (ஒரு கல நெல்லில் ஆறில் ஒரு பங்கு) குட்டை என்பர். புளியை எகினம் என்பர்  &lt;ref&gt;தொல்காப்பியர் எகின்மரம் பற்றிப் புள்ளிமயங்கியலில் குறிப்பிடுகிறார்.&lt;/ref&gt;
 
 என்பன. இவை செந்தமிழ் நிலத்துக்குத் தென்கிழக்கிலிருந்து வலம்வரும்போது வலஞ்சுழி வடகிழக்கு வரையில் செந்தமிழ்-நிலத்தைச் சார்ந்துள்ள நாடுகள்.&lt;ref&gt; நச்சினார்க்கினியார்&lt;/ref&gt;
 வேணாடு – தோட்டத்தைக் கிழார் என்பர்.&lt;ref&gt; நன்னூல் மயிலைநாதர் உரை&lt;/ref&gt;
 
 ===செந்தமிழ் சூழ்ந்த 12 நிலம்===
 [[தெய்வச்சிலையார்]] செந்தமிழ்நிலம் எனக் குறிப்பிடுவது வடவேங்கடத்துக்குத் தெற்கிலுள்ள அனைத்து நிலப்பகுதியும் ஆகையால் திசைச்சொல் வழங்கும் நிலமாக இவர் கொள்ளும் நாடுகளின் பெயர்கள் வேறுபடுகின்றன. அவை வருமாறு: 
 # [[கன்னித் தென்கரைக் கடற்பழந் தீபம்]]
 # [[கொல்லம்]]
 # [[கூபகம்]]
 # [[சிங்களம்]] – ஐயோ என்பதை அந்தோ என்பர்
 # [[கன்னடம்]] – ‘யான் தற் கரைய’ – விளித்தலைக் கரைதல் என்பர்
 # [[வடுகம்]] – சொல் என்பதைச் செப்பு என்பர்
 # [[கலிங்கம்]]
 # [[தெலிங்கம்]] – பசுவையும், எருதினையும் பாண்டில் என்பர்
 # [[கொங்கணம்]]
 # [[துளுவம்]] – குதிரையை உணர்த்தும் மா என்னும் சொல்லைக் கொக்கு என வழங்குவர்
 # [[குடகம்]] – குடாவடி உளியம் என்னும் பெயரைப் பிள்ளைகளுக்கு இட்டு வழங்குவர்
 # [[குன்றகம்]]
 இவற்றுள் கூபகமும், கொல்லமும் கடலால் கொள்ளப்பட்டன. தப்பியோர் குடியேறிய பகுதி இப்போதுள்ள கொல்லம், &lt;ref&gt;தெய்வச்சிலையார்&lt;/ref&gt;
 
 கன்னடம், வடுகம், கலிங்கம், தெலிங்கம், துளுவம் ஆகிய 5 நாடுகளை வடவர் [[பஞ்சதிராவிடம்]] என்பர் &lt;ref&gt;தெய்வச்சிலையார்&lt;/ref&gt;
 
 நன்னூல் உரை தரும் விளக்கம்
 
 '''செந்தமிழ் சேர்ந்த 12 நிலமும் ஒன்று, தமிழ் பேசப்படாத நிலம் 17, ஆக 18 நிலத்திலும் வழங்கும் சொல் தமிழுக்கு வருமானால் அது திசைச்சொல்.'''
 * 12 செந்தமிழ் சேர் நிலம் 
 : தென்பாண்டி குட்டம் குடம்கற்கா வேண்பூழி
 : பன்றிஅருவாள் அதன்வடக்கு — நன்றாய
 : சீதமலநாடு புனல்நாடு செந்தமிழ்சேர்
 : ஏதமில் பன்னிரு நாட்டெண். (மயிலைநாதர் காட்டும் பழைய மேற்கோள் வெண்பா)
 * 17 தமிழொழி நிலம்
 :சிங்களம், சோனகம், சாவகம், சீனம், துளுக்,குடகம் 
 :கொங்கணம், கன்னடம், கொல்லம், தெலிங்கம், கலிங்கம்,வங்கம், 
 :கங்க மகதம், கடாரம், கவுடம், கடுங்குசலம், 
 :தங்கும் புகழ்த்தமிழ் சூழ்பதி னேழ்நிலம் தாமிவையே (மயிலைநாதர் மேற்கோள் காட்டியுள்ள கட்டளைக்கலித்துறைப் பாடல்) &lt;ref&gt;அருமணம், காம்போசம், ஈழம், கூவிளம், பல்லவமங்கம் இந்த 17 நாடுகளுக்குள் அடங்கும் நாடுகளின் மாற்றுப்பெயர்கள்.&lt;/ref&gt; 
 * அகத்தியனார் பாடல்
 {{விக்கிமூலம்|அகத்தியம்}}
 :கன்னித் தென்கரைக் கட்பழந் தீவம்
 :சிங்களம் கொல்லம் கூவிளம் என்னும்
 :எல்லையின் புறத்தவும் ஈழம் பல்லவம்
 :கன்னடம் வடுகு கலிங்கம் தெலிங்கம்
 :கொங்கணம் துளுவம் குடகம் குன்றம்
 :என்பன குடபால் இருபுறச் சையத்து
 :உடனுறைவு பழகும் தமிழ்திரி நிலங்களும்
 :முடியுடை மூவரும் இடுநில ஆட்சி
 :அரசுமேம் பட்ட குறுநிலக் குடிகள்
 :பதின்மரும் உடனிருப்பு இருவரும் படைத்த
 :பன்னிரு நிலத்தில் சொல்நயம் உடையவும் – என்றார் அகத்தியனாரும் &lt;ref&gt;நன்னூல் நூற்பா 272 மயிலைநாதர் உரை மேற்கோள் ஆசிரியப்பா.&lt;/ref&gt;
 
 == இவற்றையும் பார்க்க ==
 
 ==அடிக்குறிப்புகள்==
 
 {{Reflist}}